ΓΡΑΠΤΗ ΕΡΩΤΗΣΗ P-0903/01

υποβολή: Gunilla Carlsson (PPE-DE) προς το Συμβούλιο

(28 Μαρτίου 2001)

Θέμα: Ηποδοχή του κ. Μουγκάμπε, Προέδρου της Ζιμπάμπουε

Οι παραβιάσεις των δικαιωμάτων του ανθρώπου εκ μέρους του Ρόμπερτ Μουγκάμπε είναι διαπιστωμένες. Όλοι μας είδαμε και ακούσαμε από τα μέσα ενημέρωσης τις ειδήσεις για δολοφονίες γεωργών και πολιτικών της αντιπολίτευσης. Δεν δικαιολογείται να θεωρούμε τη Ζιμπάμπουε του Ρόμπερτ Μουγκάμπε δημοκρατία, τη στιγμή που η αντιπολίτευση δεν επιτρέπεται να ενεργεί ελεύθερα και τα δικαιώματα της ιδιοκτησίας έχουν ανασταλεί. Παρά τις καταστροφικές συνέπειες που έχει τούτο για την οικονομία της χώρας, οι περιουσίες της λευκής μειονότητας απαλλοτριώνονται συστηματικά. Οιποστηρικτές του Μουγκάμπε καταλαμβάνουν αγροκτήματα με τη βία και η κυβέρνηση τουςπόσχεται μερίδιο των εκτάσεων που καταλαμβάνουν.

Ωστόσο, κατά την περιοδεία του στην Ευρώπη επιφυλάχθηκε στον Ρόμπερτ Μουγκάμπεποδοχή αρχηγού κράτους, αφού έγινε δεκτός από το Βέλγο Πρωθυπουργό και από το Γάλλο Πρόεδρο στο Προεδρικό Μέγαρο.

Μετά τη στρατιωτική επέμβαση στο Κονγκό, ο Ρόμπερτ Μουγκάμπε θεωρείται ως διαπραγματευτικό μέρος από ορισμένα κράτη της ΕΕ, αντί ως τύραννος που δεν σέβεται τα δικαιώματα του ανθρώπου. Ακόμα και εκπρόσωποι του Συμβουλίου και της Επιτροπής είχαν συναντήσεις και συνομιλίες με τον Ρόμπερτ Μουγκάμπε.

Ποια είναι η στάση του Συμβουλίου έναντι του Ρόμπερτ Μουγκάμπε και την κατάσταση στη Ζιμπάμπουε; Προτίθεται το Συμβούλιο να αναλάβει συγκεκριμένη δράση, αποσύροντας τηνποστήριξή του ώστε να πιέσει το καθεστώς Μουγκάμπε, ή θα περιοριστεί σε συζητήσεις;

Απάντηση

(16 Ιουλίου 2001)

Το Συμβούλιο βλέπει τον Ρόμπερτ Μουγκάμπε ως εκλεγμένο πρόεδρο ανεξάρτητης χώρας, αλλά ήδη τον Μάιο 2000 πριν από τις κοινοβουλευτικές εκλογές στη Ζιμπάμπουε, είχε εκφράσει τη βαθειά του ανησυχία για την κατάρρευση του κράτους δικαίου στη Ζιμπάμπουε, για τη βία, τους θανάτους, την παράνομη κατοχή περιουσίας και τον συνεχιζόμενο πολιτικό εκφοβισμό κατά την προεκλογική περίοδο.

Κατά την πρόσφατη επίσκεψή του στην Ευρώπη, αντιπρόσωποι της Προεδρίας, με δική της απόφαση, έλαβαν μέρος σε γεύμα με την Επιτροπή και τον Πρόεδρο Μουγκάμπε αλλά αντιπρόσωποι του Συμβουλίου δεν συναντήθηκαν με τον Πρόεδρο Μουγκάμπε για συνομιλίες.

Το Συμβούλιο Γενικών Υποθέσεων, είχε ανταλλαγή απόψεων για τη Ζιμπάμπουε στις 26-27 Φεβρουαρίου 2001. Συμφώνησε να λάβει τα αναγκαία μέτρα ώστε να προτείνει στην κυβέρνηση της Ζιμπάμπουε ένα συνολικό και ισόρροπο διάλογο. Το Συμβούλιο συμφώνησε επίσης να επανέλθει στο θέμα εν καιρώ.

Έχει προταθεί στη Ζιμπάμπουε η διεξαγωγή πολιτικού διαλόγου βάσει του άρθρου 8 της συμφωνίας του Κοτονού σύμφωνα με τα συμπεράσματα του Συμβουλίου και ακόμη αναμένεται απάντηση. Με το διάλογο αυτόν η ΕΕ ελπίζει ότι και τα δύο μέρη θα μπορέσουν να προωθήσουν ένα σταθερό δημοκρατικό πολιτικό περιβάλλον στη Ζιμπάμπουε και συνεπώς να συμβάλλουν στην ειρήνη, την ασφάλεια και τη σταθερότητα στη χώρα. Η ΕΕ επιθυμεί να είναι ο διάλογος συνολικός, ισόρροπος και σε βάθος και να αποτελέσει ένα φόρουμ για ανοιχτή και ειλικρινή ανταλλαγή απόψεων. Πρέπει επίσης να θεωρηθεί ως μία διαδικασία εν εξελίξει.

Η ενίσχυση της ΕΕ στη Ζιμπάμπουε δεν καλύπτει πλέον τηνποστήριξη του προϋπολογισμού, δεν συνεισφέρει στους παραγωγικούς τομείς, αλλά αντίθετα έχει επανεστιασθεί στους κοινωνικούς τομείς προκειμένου να προστατευθεί το ανθρώπινο κεφάλαιο αυτά τα δύσκολα για τη Ζιμπάμπουε χρόνια. Η εκταμίευση ενισχύσεων έχει μειωθεί τα τελευταία τρία χρόνια, αλλά το Συμβούλιο δεν έχει συζητήσει τη διακοπή της βοήθειας προς τη Ζιμπάμπουε.

Βεβαίως, η ΕΕ παρακολουθεί επίσης τη συμπεριφορά της Ζιμπάμπουε στο πλαίσιο της εφαρμογής της συμφωνίας κατάπαυσης του πυρός της Λουζάκα και της αποχώρησης των στρατευμάτων στη ΛΔΚ.